Brod bolnica
<s>Brod bolnica je brod koji prvenstveno služi kao objekt za medicinsko zbrinjavanje ili bolnica.</s><s>S obzirom da se najčešće koriste u blizini ratnih područja, većina takvih brodova je u vlasništvu oružanih snaga ili ratnih mornarica.</s><s>Gađanje brodova bolnica je ratni zločin.</s>

<s>Haaška Konvencija
Brodovi bolnice su zaštićeni Haaškim konvencijama iz 1899. i 1907.</s><s>Članak 4. Konvencije X. postavlja slijedeća ograničenja koja se odnose na brod bolnicu:</s>

<s>Brod mora biti vidljivo označen i osvijetljen kao brod bolnica
Brod bolnica mora pružati medicinsku pomoć ranjenim osobama bez obzira na državnu pripadnost
Brod bolnica se ne smije koristiti u bilo koju vojnu svrhu
Brodovi bolnice ne smiju ometati ili spriječavati borbene brodove
Suprotstavljene strane mogu pregledati bilo koji brod bolnicu radi istrage kršenja prethodno nabrojanih ograničenja</s>

<s>Ako je neko od tih ograničenja prekršeno, brod se može smatrati protivničkim ratnim brodom i može ga se "zakonski" napasti.</s><s>Međutim, hotimično gađanje ili potapanje broda bolnice smatra se ratnim zločinom.</s>

<s>Pravni status
Suvremeni brodovi bolnice na sebi imaju velike crvene križeve ili crvene polumjesece kako bi istakli da su zaštićeni Ženevskom konvencijom i Međunarodnim humanitarnim pravom.</s><s>Ipak, povijest pokazuje da ni propisno označeni brodovi nisu sasvim sigurni: 14. svibnja 1943. japanska podmornica je potopila australski brod bolnicu Centaur, 26. studenog 1943. američki bombarder B-24 je teško oštetio japanski brod bolnicu Buenosuairesu-maru (preživjela posada je, na još uvijek plutajućem brodu, je, čekajući spašavanje, doživjela napad strojnicom iz drugog bombardera B-24), a 18. studenog 1944. britanski lovci bombarderi su u Puli potopili njemački brod bolnicu Tübingen.</s><s>Osim toga, u britanskom zračnom napadu 1945. potopljen je njemački brod bolnica Deutschland pri čemu je puno života izgubljeno.</s>

<s>Naoružani brodovi su po međunarodnom pravu izuzeti od zaštite kao brodovi bolnice.</s>

<s>Izvori</s>

<s>Vrste brodova
Međunarodno pravo</s>

